Selkäviikko 2026: Faktoja selkäkivusta

· Lähes jokainen meistä kokee selkäkipua jossain vaiheessa elämäänsä. Alaselkäkivun ennuste on yleensä hyvä, mutta noin joka neljännellä oireet pitkittyvät ja selkäkipujen uusiutuminen on tavallista. (Alaselkäkivun Käypä hoito -suositus)

· Selkäoireet ovat yleisimpiä syitä sairauspoissaoloihin. Kela maksoi vuonna 2025 sairauspäivärahoja selkäsairauksien takia noin 80 miljoonaa euroa, ja korvattuja päiviä oli lähes 1,3 miljoonaa. 

· Selkäkivulle altistavia tekijöitä voivat olla perimä, liikunnan vähäisyys, ylipaino ja tupakointi. 

· Pitkittynyttä haittaavaa alaselkäkipua ennustaviin tekijöihin tiedetään kuuluvan mm. oireiden vaikeus ja laaja-alaisuus (esim. monipaikkainen kipu), elämäntapoihin liittyviä tekijöitä (mm. unihäiriöt), monisairastavuus (etenkin astma, päänsärky, diabetes ja mielenterveyden ongelmat), sosiaalisia tekijöitä (matala sosioekonominen asema, työttömyys, työhön liittyvät tekijät) sekä psykologisia tekijöitä (kuten masennus, ahdistus ja alhainen minäpystyvyys). 

Tietoa selkä- ja niskakivusta ja niiden itsehoidosta sekä harjoitusohjeita selälle ja niskalle on saatavilla maksutta Selkäliiton Selkäkanava.fi-verkkopalvelussa: selkakanava.fi. 

Lisätietoa selkäviikosta Selkäliiton Selkäviikko-sivulla: 
selkakanava.fi/selkaliitto/selkaviikko

Lisätietoa selkäviikon tapahtumista: 
selkakanava.fi/selkaliitto/selkaviikko/selkaviikon-tapahtumat/ 

